## Rješenje Ustavnog suda Republike Hrvatske broj U/I-266/1988. od 9. lipnja 1993.

### NN 59/1993 (24.6.1993.), Rješenje Ustavnog suda Republike Hrvatske broj U/I-266/1988. od 9. lipnja 1993.

# USTAVNI SUD REPUBLIKE HRVATSKE

Ustavni sud Republike Hrvatske, na sjednici 9. lipnja 1993. godine,
donio je ovo

## RJEŠENJE

1. Obustavlja se postupak za ocjenu ustavnosti odredbe članka 12. stavak
1. Zakona o stambenim odnosima ("Narodne novine", broj 51/85,
42/86 i 22/92).

2. Ovo rješenje objavit će se u "Narodnim novinama".

Obrazloženje

Odredba navedena u izreci ovog rješenja, a čiju ustavnost osporava Davor
Vrankić iz Osijeka glasi: "Članovima porodičnog domaćinstva stanara,
prema ovom zakonu. smatraju se bračni drug te osobe koje zajedno s njim
stanuju posljednje dvije godine, i to: srodnici po krvi u pravoj liniji
i njihovi bračni drugovi, braća i sestre, pastorčad i usvojenici, djeca
bez roditelja uzeta na uzdržavanje, očuh i maćeha, usvojilac i osobe koje
je stanar dužan po zakonu uzdržavati, osoba koja s njim živi u izvanbračnoj
zajednici, ako se takva zajednica može izjednačiti s bračnom zajednicom,
te osoba koja nije određena stanarom na stanu u kojem stanuje zbog primjene
odredbe iz članka 67. stava 3. i 4. ovoga zakona." Ustavni sud Republike
Hrvatske je rješenjem br. U/1266/88 od 9. svibnja 1991. godine pokrenuo
postupak za ocjenu ustavnosti osporene odredbe zbog osnovane sumnje da
su njome - u slučaju kad stanuju zajedno sa stanarom - potomci usvojenika
u neravnopravnom položaju u odnosu na rođene potomke. U ovom rješenju Sud
je izrazio pravno stajalište da iz odredaba članka 61. stavka 1. i članka
63. Ustava Republike Hrvatske proizlazi da nema razlike izmedu porodica
i njezinih članova, glede činjenice da li su njezini članovi vezani krvnim
srodstvom ili usvojenjem. U tom smislu i Zakon o braku i porodičnim odnosima
("Narodne novine", broj 51/89 - pročišćeni tekst i 58/80) ne
pravi razliku, te propisuje da se između usvojitelja i usvojenika stvara
odnos roditelja i djeteta. Ustavni sud Republike Hrvatske je obustavio
postupak iz ovih razloga: Ocjenjujući rezultate provedenog postupka Ustavni
sud je - ostavši kod navedenog pravnog stajališta - utvrdio da razlozi
zbog kojih je pokrenut postupak ne stoje. Ne stoji, naime, osnovanost sumnje
u suprotnost osporene odredbe s Ustavom Republike Hrvatske. Ovo iz razloga
što osporena odredba ne isključuje potomke usvojenika iz kruga Elanova
koji čine porodično domaćinstvo. Propušteno je, međutim. i izrijekom ih
navesti. Propuštanje eksplicitnog navođenja potomaka usvojenika kao članova
porodičnog domaćinstva, prema mišljeu ovog Suda ne čini osporenu odredbu
neustavnom, ali je čini nedostatnom. Zakonska praznina nastala nedostatnošću
ove odredbe popunjena je praksom Upravnog suda i tijela državne uprave,
a prema kojoj se potomci usvojenika smatraju članovima porodičnog domaćinstva
sa svim pravnim posljedicama koje proizlaze iz takvog statusa. Slijedom
navedenog, primjenom članka 27. stavka 2. Ustavnog zakona o Ustavnom sudu
Republike Hrvatske ("Narodne novine", broj 13/91) odlučeno je
kao u točki 1. izreke ovog rješenja. Na temelju odredbe članka 20. stavka
1. Ustavnog zakona o Ustavnom sudu Republike Hrvatske, riješeno je kao
u točki 2. izreke.

Broj : U/I-266/1988.

Zagreb, 9. lipnja 1993.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 59/1993-1210